একাত্তরের ঘটনার উপর ১৯৭১ সালের আগষ্টে পাকিস্তান সরকার একট শ্বেতপত্র প্রকাশ করে। সেখানে অবাঙ্গালীদের উপর বাঙ্গালীদের দ্বারা পূর্ব পাকিস্তানব্যাপী নৃশংস হত্যাকান্ড ও ধর্ষণের ঘটনার উল্লেখ করে। -(GOP 1971) শর্মিলা বোস তার গবেষণার কাজে পাকিস্তান গিয়েছিলেন, সেখানে সেনাকর্মকর্তাদের সাক্ষাৎকার নিয়েছেন। বাংলাদেশে তার গবেষণাটি পরিচালিত হয় যশোর, খুলনা, ময়মনসিং এবং চট্টগ্রামে যেখানে অবাঙ্গালী নারী-পুরুষ ও শিশুদের উপর হত্যা ও নৃশংস ঘটনা ঘটেছে। পাক আর্মির একজন সিনিয়র জেনারেল এম.এ.ও.মিঠা (M. A. O. Mitha) ১৯৭১ সালের মার্চ-এপ্রিলে পূর্ব পাকিস্তানে ছিলেন। সেসময় তিনি চিটাগাং মিলিটারি হাসপাতালে পরিদর্শনে গিয়েছিলেন। ড.শর্মিলা বোস জেনারেল মিঠার উদ্ধৃতি দিয়েছেন এভাবে, 'আমি তখন হাসপাতালের ওয়ার্ডের মধ্য দিয়ে হাঁটছিলাম। একজন আহত বাঙ্গালী অফিসার (সে তখন পাহারাধীন ছিল) আমাকে ডাক দিল। আমি থামলাম এবং তার দিকে গেলাম। সে বললো, আমি যা বলতে চাই তা হলো, আমি ও আমার লোকেরা পশ্চিম পাকিস্তানী মহিলাদের উলঙ্গ করেছি। তাদের ধর্ষণের পর উলঙ্গ ভাবে নাচতে বাধ্য করেছি। এসব করার পর আমি এখন মরতে পারলেও আনন্দিত।' (একথা শোনার পর) আমার কোন জবাব ছিল না। আমি চলে এলাম। -(Mitha, Major General A. O. 2003) শর্মিলা বোস লিখেছেন, "আমার গবেষণা কালে তিনজন পাকিস্তানী সেনা-অফিসার আলাদা আলাদাভাবে অবিকল অভিন্ন বিবরণ দিয়েছিল আহত সে বাঙ্গালী অফিসারটি থেকে। তাকে তারা নাম ধরে সনাক্তও করেছিল। পরে সে প্রাণে বেঁচে যায় এবং স্বাধীন বাংলাদেশ সরকারের এক উচ্চপদস্থ পদেও সে আসীন হয়েছিল।”